nahid-hub/BLUGE-bengali-wikipedia-section-title-prediction huggingface dataset:
১৭ই অক্টোবর, ২০০৫ এ কেইন আঠারো ম্যান ব্যাটাল রয়্যাল জেতার মাধ্যমে ডাব্লিউডাব্লিউই টেলিভিশনে ফিরে আসেন। তার এই জয়ের ফলে কেইন, বিগ শো এবং শন মাইকেলসের মধ্যে একটি ইন্টারনেট ভোটের আয়োজন করা হয় যার মাধ্যমে সিদ্ধ্বান্ত নেয়া হবে যে কে তে ডাব্লিউডাব্লিউই চ্যাম্পিয়নশিপ এর জন্য ম্যাচ খেলবে। টাবু টুয়েসডের আগের সপ্তাহে, অনেক অনুষ্ঠানে কেইন এবং বিগ শো টিম হয়ে অনেক ম্যাচ খেলেছেন। ঐ ভোটে মাইকেলস বিজয়ী হন এবং কেইন ও বিগ শো একজোট হয়ে বিপক্ষে লড়াই করে ওয়ার্ল্ড ট্যাগ টিম চ্যাম্পিয়নশীপ জিতেন। ২০০৫ এর বাকি সময়গুলোতে, তারা তাদের চ্যাম্পিয়নশীপ ধরে রাখেন, যে সময়ে তারা ব্র্যান্ডের সদস্যদের সাথে একটি আন্ত প্রচারমূলক দ্বন্দ্বে লিপ্ত হন। ১২ই ডিসেম্বর "র" এ, এলিমিনেশন চ্যাম্বার কোয়ালিফাইং ম্যাচে কেইন ট্রিপল এইচকে পরাজিত করেন এবং নিউ ইয়ার'স রেভোলিউশনে এলিমিনেশন চ্যাম্বার ম্যাচে অংশগ্রহণ করেন কিন্তু তিনি কারলিটো এবং ক্রিস মাস্টার্স দ্বারা এলিমিনেট হন। ২০০৬ সালের শুরুর দিক জুড়ে ও সাথে কেইন ও বিগ শোএর দ্বন্দ্ব চলতে থাকে এবং অবশেষে ২ এপ্রিল রেসলমেনিয়া ২২ এ তাদের বিপক্ষে তারা লড়াই করে জয়ী হন। পরের দিন, সদস্য এবং র নিকট কেইন এবং বিগ শো তাদের ওয়ার্ল্ড ট্যাগ টিম চ্যাম্পিয়নশিপটি হারান। এক সপ্তাহ পরে, কেইন এবং বিগ শো তাদের হারানো টাইটেলের জন্য সদস্য এবং র বিপক্ষে রিম্যাচ খেলেন, কিন্তু কেইন এবং বিগ শো ডিসকোয়ালিফাই হন।

পরের সপ্তাহগুলোতে, যারা ১৯ মে তারিখটি উল্লেখ করেছেন তাদেরকেই আক্রমণ করেছেন। কেইন এবং বিগ শোএর ম্যাচের সময়ে পুরো এরিনা জুড়ে কেইনের স্বর প্রতিধ্বনি হতে লাগলো "১৯ মে", "এটা আবার হবে" এবং "তারা সব জানতে যাচ্ছে", ফলে কেইন দৃশ্যত কাপা শুরু করে। তখন বিগ শো কেইনকে চেয়ার দিয়ে আঘাত করে, ফলে ম্যাচটি শেষ হয়ে যায়। ১৯ মে, স্ম্যাকডাউনে -র জন্য এর বাছাই করা প্রতিদ্বন্দ্বী হন কেইন। উপরোক্ত স্বর এবং মুখোশের ভিডিও চালু করা শুরু করলে, তিনি লেফিল্ড এবং মিস্তেরিও দুজনকেই চকস্ল্যাম দিয়ে রিং এর বাইরে চলে যান। "র" এর পরের পর্বে, সে বলেছিল, ১৯ মে তার মা এবং দত্তক পরিবার আগুনে পুড়ে মারা গিয়েছিল। ২৯ মে "র" এর পর্বেও ঐ একই স্বর চলছিল, ঐ দিন তিনি সেই স্বরের মুখোমুখি হন, যেখানে ছিল এক ভণ্ড কেইন (), পড়েছিল কেইনের পুরোনো পোশাক এবং মুখোশ, সে কেইনকে শেল্টন বেঞ্জামিনের বিপক্ষে আন্তঃমহাদেশীয় চ্যাম্পিয়নশীপ ম্যাচে চকস্ল্যাম দেন। পরবর্তী সপ্তাহগুলোতে কেইন এবং সেই ভণ্ডের সাথে লড়াই চলতে থাকে, যার ফলে এদের দুজনের মধ্যে একটি ম্যাচ বরাদ্দ করা হয়, যে ম্যাচে আসল কেইন ঐ ভণ্ডের কাছে পরাজিত হন। ২৬ জুন "র" এ, কেইন ঐ ভণ্ডকে রিং-এর উপর দিয়ে ছুঁড়ে ফেলেন এবং তার মুখোশ খুলে ফেলে বলেন "আমি বিশ্বাস করি এটা আমার"। এর পরের দুই মাস কেইন ডাব্লিউডাব্লিউই টেলিভিশনে অনুপস্থিত ছিল কারণ সে ইউরোপে গিয়েছিল তার চলচ্চিত্র সি নো ইভল -এর প্রচারের জন্য।

কেইন ফিরে আসেন এবং কে আক্রমণ করেন, কারণ সে ডি-জেনারেশন এক্স বনাম ভিন্স এবং শেইন ম্যাকম্যানের ট্যাগ টিম ম্যাচে হস্তক্ষেপ করেছিল। এরপর কেইন তার সাবেক পার্টনার বিগ শো-এর মুখোমুখি হন জন্য কিন্তু হেরে যান। এর অল্প কিছু সময় পরই, উমাগার সাথে তার একটি বড় ধরনের দ্বন্দ্ব বাঁধে যা শেষ ৯ অক্টোবরে একটি লুজার লিভস র ম্যাচ (যে হারবে সে "র" ছেড়ে চলে যাবে), যে ম্যাচে কেইন পরাজিত হন।

সঠিক অনুচ্ছেদ শিরোনাম কোনটি?
titleA. লিটার সাথে কাহিনী (২০০৪-২০০৫)
titleB. রাজনৈতিক জীবন
titleC. টিমে হেল নো পুনর্মিলন (২০১৮ - বর্তমান)
titleD. বিগ শো-এর সাথে টিম গঠন (২০০৫-২০০৬)
উত্তর: titleD
তিনি প্রথমে মানব লোহিত রক্তকণিকার অধ্যয়ন করেছিলেন। তিনি পারনিসিয়াস এনিমিয়ার বৈশিষ্ট্য হিসাবে ম্যাক্রোসাইটকে চিহ্নিত করেছিলেন।

১৯০০ সালে তিনি কোপেনহেগেন বিশ্ববিদ্যালয়ের মেডিসিন বিভাগের অধ্যাপক হিসাবে নিযুক্তি লাভ করেছিলেন। অধ্যাপক হিসাবে তিনি চারটি খণ্ডে ক্লিনিক্যাল বক্তব্য প্রকাশিত করেছিলেন। এই গ্রন্থ ডেনমার্কে বহুল ভাবে প্রচলিত হয়েছিল। ১৯২৩ সালে তিনি বিশ্ববিদ্যালয় থেকে অবসর গ্রহণ করেন।
সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন এবং শিক্ষা
titleC. অন্যান্য কর্ম
titleD. গ্রাম স্টেইন
উত্তর: titleC
যে সকল রাগ আধ্যাত্মিক প্রেমভাব প্রকাশ করে সেসব রাগে কাওয়ালি গাওয়া হয়। কাওয়ালি উত্তর ভারতীয় সঙ্গীত পদ্ধতির একটি ৮ মাত্রা বিশিষ্ট সমপদী তাল, যা ৪ । ৪ । ছন্দো-বিভাজন যুক্ত এবং এটি একটি তালি ও একটি ফাঁক বিশিষ্ট। সাধারণতঃ এটি দাদরা, ধূমালি, রূপক, পশ্তু ইত্যাদি তাল দ্বারা সৃষ্ট। কাওয়ালির তালটির একটি ঠেকা নিম্নরূপঃ

সঠিক অনুচ্ছেদ শিরোনাম কোনটি?
titleA. ইতিহাস
titleB. রাগ ও তাল
titleC. গঠন
titleD. পরিবেশনা
উত্তর: titleB
ফরাসি প্রতিনিধিদলের নেতৃত্বে থাকা প্রধানমন্ত্রী জর্জ ক্লেমঁসো-র প্রধান উদ্দেশ্যই ছিল জার্মানিকে সামরিক, কৌশলগত এবং অর্থনৈতিকভাবে দুর্বল করা। বিগত ৪০ বছরে দুই দুইবার ফ্রান্সের মাটিতে জার্মান আক্রমণের প্রত্যক্ষদর্শী হওয়ায় তিনি বদ্ধপরিকর ছিলেন যাতে জার্মানরা পুনরায় আর আক্রমণ করতে না পারে। মূলত তিনি চেয়েছিলেন যুক্তরাষ্ট্রে ও যুক্তরাজ্য যেন এই নিশ্চয়তা দেয় যে ফ্রান্স পুনরায় কোন জার্মান আক্রমণের শিকার হলে তারা নিরাপত্তা দেবে।
এছাড়াও ক্লেমঁসো উইলসনের ১৪ দফার ব্যাপারে সংশয়ী এবং হতাশ ছিলেন। তিনি অভিযোগ করে বলেন, "মিস্টার উইলসনের ১৪ দফা বিরক্তিকর। সর্বশক্তিমান খোদার আছে মাত্র ১০টি!" উইলসন ফ্রান্সের সাথে কিছু চুক্তিস্বাক্ষরের মাধ্যমে কিছু দফা জিতে নেন, কিন্তু পরবর্তীতে ওয়াশিংটনে ফিরে তিনি সিনেটের অনুমোদনের জন্যে তা উত্থাপন করেননি, ফলশ্রুতিতে তা কখনো বাস্তবায়ন হয়নি।
এছাড়া ফরাসিদের বিকল্প একটি নীতি ছিল জার্মানির সাথে সৌহার্দ্যপূর্ণ সম্পর্ক প্রতিষ্ঠা করা। ১৯১৯ সালের মে মাসে রনে মাসিলি নামক একজন কূটনীতিককে বার্লিনে বারকয়েক গোপন মিশনে পাঠানো হয়। মিশনে থাকাকালীন মাসিলি তার সরকারের পক্ষ হয়ে আসন্ন শান্তিচুক্তির এলাকাভিত্তিক এবং অর্থনৈতিক দফাগুলি পুনরালোচনার প্রস্তাব দেন। তিনি ফ্রান্স এবং জার্মান কর্মকর্তাদের মাঝে "কার্যকরী আলোচনা"-র ব্যাপারে প্রস্তাব দেন। এছাড়াও মাসিলি জার্মানদের বলেন যে, ফ্রান্স মনে করে যুদ্ধের পরে যুক্তরাষ্ট্র এবং ব্রিটিশ সাম্রাজ্যের মিলিত "অ্যাংলো-স্যাক্সন শক্তি" তার জন্যে সবচেয়ে বড় হুমকির কারণ হবে। তিনি মন্তব্য করেন যে, অ্যাংলো-স্যাক্সন শক্তির বিরোধিতা করা ফ্রান্স এবং জার্মানি উভয়ের জন্য অতিজরুরী এবং মনে করিয়ে দেন যে ফ্রান্স এবং জার্মানির মধ্যের "চরম বিরোধিতা" দুই দেশের জন্যই ক্ষতিকর যার ফলে উপকৃত হবে অ্যাংলো-স্যাক্সন শক্তি।
কিন্তু জার্মানরা ফরাসিদের প্রস্তাব প্রত্যাখ্যান করে। তারা মনে করে যে, ফ্রান্সের প্রস্তাব আসলে তাদের ধোঁকা দিয়ে "ভের্সাই চুক্তি" অবিকৃত রাখার কৌশল। জার্মান পররাষ্ট্রমন্ত্রী কাউন্ট উলরিখ ফন ব্রকডর্ফ-রান্টসাউ মনে করেতেন ফ্রান্সের তুলনায় যুক্তরাষ্ট্র শান্তিচুক্তির কাঠিন্য কমাতে বেশি আগ্রহী। শেষ পর্যন্ত দেখা যায় লয়েড জর্জ জার্মানির সুবিধার জন্যে সবচেয়ে বেশি ভূমিকা রাখেন।

সঠিক অনুচ্ছেদ শিরোনাম কোনটি?
titleA. ফরাসি ভূমিকা
titleB. জাপানের ভূমিকা
titleC. মার্কিন যুক্তরাষ্ট্রের ভূমিকা
titleD. গ্রীক ভূমিকা
উত্তর: titleA
মালদ্বীপের সংস্কৃতি প্রাচীন দ্রাবিড় সংস্কৃতির শক্তিশালী মাতৃতান্ত্রিক পদ্ধতির অনেক কিছুই গ্রহণ করেছে। মালদ্বীপের সমাজের একটি বিশেষ বৈশিষ্ট্য হলো বিবাহ বিচ্ছেদের উচ্চ হার, বাল্যবিবাহের কারণে এটি হয়ে থাকে বলে অনেকে মনে করে থাকেন।  অন্যদের মতে বিবাহবিচ্ছেদ সম্পর্কে ইসলামের উদার আইন এবং মালদ্বীপিদের অপেক্ষাকৃত শিথিল বৈবাহিক বন্ধনের কারণে হয়ে থাকে। শিথিল বৈবাহিক বন্ধনের পিছনের কারণ উন্নত কৃষিভিত্তিক সমাজের  ইতিহাসের অভাব।

সঠিক অনুচ্ছেদ শিরোনাম কোনটি?
titleA. মালদ্বীপের সংস্কৃতিতে অন্যদের প্রভাব
titleB. ভাষা
titleC. বিয়ে এবং তালাক
titleD. বৌদ্ধ ধর্ম
উত্তর: titleC
যদিও অর্থনৈতিক ইতিহাস উনবিংশ শতাব্দীর শেষের দিক থেকে প্রতিষ্ঠা লাভ করে, বর্তমান সময়ে অর্থনীতি বিভাগে এই বিষয়ক একাডেমিক শিক্ষা দান করা হয় এবং তা প্রথাগত ইতিহাস বিভাগ থেকে ভিন্ন। ব্যবসায় তত্ত্বে ব্যবসায় প্রতিষ্ঠান, ব্যবসায়িক কৌশল, সরকারি নিয়মকানুন, শ্রম বিভাগের সম্পর্কের ইতিহাস ও সমাজে এর প্রভাব বর্ণিত হয়। এছাড়া এতে নির্দিষ্ট কোম্পানি, নির্বাহী, ও উদ্যোক্তাদের জীবনী নিয়ে আলোচনা করা হয়। ব্যবসায় তত্ত্ব অর্থনৈতিক ইসিহাসের সাথে সম্পর্কিত এবং তা ব্যবসায় শিক্ষা প্রতিষ্ঠানে পাঠ দান করা হয়।

সঠিক অনুচ্ছেদ শিরোনাম কোনটি?
titleA. ধর্মের ইতিহাস
titleB. যুগ নির্ধারণ
titleC. অর্থনৈতিক ইতিহাস
titleD. ইতিহাস লিখনধারা
উত্তর: titleC
২১ বছর বয়সেই যোগী আদিত্যনাথ নিজের পরিবার ত্যাগ করে গোরখনাথ মঠের মুখ্য পুরোহিত মহন্ত অবৈদ্যনাথের শিষ্যত্ব গ্রহণ করেন। ২০১৪ সালের ১২ সেপ্তেম্বরে মহন্ত অবৈদ্যনাথের মৃত্যুর পর যোগী আদিত্যনাথকে গোরখনাথ মঠের মুখ্য পুরোহিতের পদে পদোন্নতি দেওয়া হয়। ২০১৪ সালের ১৪ সেপ্তেম্বর নাথ সম্প্রদায়ের পরম্পরাগত অনুষ্ঠানর মধ্যে যোগী আদিত্যনাথকে "গোরখনাথ মন্দিরের পীঠাধিশ্বর" করা হয়।

সঠিক অনুচ্ছেদ শিরোনাম কোনটি?
titleA. বিতর্ক
titleB. প্রারম্ভিক জীবন ও শিক্ষা
titleC. বিতর্কিত বিবৃতি
titleD. ধার্মিক কর্মজীবন
উত্তর: titleD
"মূল নিবন্ধঃ পায়রা তাপ বিদ্যুৎ কেন্দ্র"

পায়রা তাপ বিদ্যুৎ কেন্দ্রটি বরিশাল বিভাগের পটুয়াখালী জেলার কলাপাড়া উপজেলার ধানখালী ইউনিয়নে নির্মিত হতে যাচ্ছে। ২০১৬ সালের সেপ্টেম্বর মাস পর্যন্ত প্রকল্পটির ১ম ধাপের ৯৮ শতাংশ কাজ শেষ হয়েছে। বাংলাদেশের নর্থ ওয়েস্ট পাওয়ার কোম্পানি ও চায়না ন্যাশনাল মেশিনারি ইমপোর্ট অ্যান্ড এক্সপোর্ট কর্পোরেশন (সিএমসি)-এর মধ্যে যৌথ উদ্যোগে নির্মিত হচ্ছে এই বিদ্যুৎ কেন্দ্রটি। বিদ্যুৎ কেন্দ্রে ব্যবহারকৃত কয়লার মূল উৎস হিসাবে চিন্তা করা হয়েছে ইন্দোনেশিয়া, চীন ও অস্ট্রেলিয়া থেকে আমদানি করা কয়লা। ১৩২০ মেগাওয়াট ক্ষমতা সম্পন্ন এই বিদ্যুৎ কেন্দ্র থেকে ২০১৯[সম্ভাব্য] সাল হতে বিদ্যুৎ উৎপাদিত হবে। 
সঠিক অনুচ্ছেদ শিরোনাম কোনটি?
titleA. সৌর শক্তি
titleB. ইতিহাস
titleC. কয়লা
titleD. পায়রা তাপ বিদ্যুৎ কেন্দ্র
উত্তর: titleD
এর্নাকুলাম জেলা জিডিপি এবং মাথাপিছু আয় অনুসারে কেরালার সবচেয়ে ধনী জেলা। এটি মোট রাজ্য রাজস্বে ৪১.৭৪% অবদান রাখে। এর্নাকুলাম জেলার সমস্ত ভৌগোলিক দিক দিয়ে অবদান রাখা হয়, যা শিল্পের উন্নয়নে সাহায্য করে এবং এটি শিল্পের ক্ষেত্রে কেরালায় অন্যান্য সকল জেলার থেকে এগিয়ে রয়েছে। সব ধরনের পরিবহন সুবিধা যেমন, রাস্তা, রেল, খাল, সমুদ্র, বায়ু, এই জেলার শিল্পে এগিয়ে থাকার জন্য অনন্য একটি কারণ। কেরালা রাজ্যের সবচেয়ে বড় বাণিজ্যিক কেন্দ্র হল এর্নাকুলাম। জেলার এম.জি. রোডটি কেরালার সবচেয়ে বড় ব্যবসাগুলির অবস্থান।

জেলার সমগ্র উপকূল বরাবর সমুদ্র এবং বিভিন্ন ধরনের মাছের আহরণ এখানার জলবায়ু, সমুদ্র ও অভ্যন্তরীণ মৎস্য উভয় ক্ষেত্রে বিশাল প্রাকৃতিক সুযোগ সুবিধা প্রদান করে। কোচি একটি আদর্শ জায়গা যা শিক্ষা, গবেষণা ও উন্নয়ন মত বিভিন্ন দিকের মৎস্য আহরণকে সহায়তা করে।

সঠিক অনুচ্ছেদ শিরোনাম কোনটি?
titleA. কৃষি
titleB. ব্যুৎপত্তি
titleC. ইতিহাস
titleD. অর্থনীতি
উত্তর: titleD
জান নাটিয়ারের মতে, "মহাযান" শব্দটি প্রথম দিকে "বোধিসত্ত্বযান" শব্দের একটি সম্মানসূচক বিশেষণ ছিল। একজন বোধিসত্ত্বের মাধ্যমে সকল সজীব প্রাণীর কল্যাণের জন্য বুদ্ধত্ব অনুসন্ধানকেই বলা হত বোধিসত্ত্বযান। তাই বোধিসত্ত্বের শিক্ষা ও সাধনপন্থা যবে থেকে প্রচলিত হয়েছে, তবে থেকেই "মহাযান" শব্দটি চলে আসছে। যেহেতু এটি বোধিসত্ত্বযান কথাটির বিশেষণ হিসেবে ব্যবহৃত হত, সেহেতু "মহাযান" শব্দটি ও তার প্রয়োগের সঙ্গে মহাযান শাখার বিকাশের কোনো গুরুত্বপূর্ণ যোগসূত্র নেই।

প্রাচীনতম মহাযান ধর্মগ্রন্থগুলি "মহাযান" শব্দটিকে "বোধিসত্ত্বযান" শব্দের প্রতিশব্দ হিসেবেই গ্রহণ করেছে। তবে প্রাচীন গ্রন্থগুলিতে "হীনযান" শব্দের ব্যবহার তুলনামূলকভাবে খুবই কম। "মহাযান" ও "হীনযান" মতের মধ্যে আপাত বিরোধটি ভ্রান্ত হতে পারে। কারণ, দুটি শব্দই একই যুগে একে অপরের সঙ্গে সম্পর্ক নির্দেশ করার জন্য তৈরি করা হয়নি।

"মহাযান" সম্পর্কে প্রাচীনতম ও সবচেয়ে গুরুত্বপূর্ণ সূত্রগুলি হল "সদ্ধর্ম পুণ্ডরিকা সূত্র" উল্লিখিত সূত্রগুলি। এগুলি খ্রিস্টপূর্ব প্রথম শতাব্দী থেকে খ্রিস্টীয় প্রথম শতাব্দীর মধ্যবর্তী সময়ে লেখা হয়। সেইশি করশিমা বলেছেন, শব্দটি রপ্রথম ব্যবহৃত হয়েছিল "সদ্ধর্ম পুণ্ডরিক সূত্র"-এর গান্ধারী প্রাকৃত সংস্করণে। শব্দটি "মহাযান" ছিল না, ছিল প্রাকৃত শব্দ "মহাজান" বা "মহাজ্ঞান"। পরে প্রাকৃত শব্দটি সংস্কৃতে রূপান্তরিত করার সময় "মহাযান" হয়ে যায়। এই রূপান্তরের কারণ সম্ভবত বৌদ্ধদের বিখ্যাত দগ্ধ বাড়ির উপকথাটির দ্বিমুখী অর্থ, যেখানে তিনটি "যান" বা গাড়ির উল্লেখ আছে।

সঠিক অনুচ্ছেদ শিরোনাম কোনটি?
titleA. প্রাচীনতম শিলালিপি
titleB. উৎস
titleC. ব্যুৎপত্তি
titleD. প্রাচীন মহাযান সূত্র
উত্তর: titleC
বাংলাদেশে সাধারণত বাংলা বৈশাখ মাসে (এপ্রিল-মে মাসে) প্রচণ্ড গরমের সময় হঠাৎ করেই এজাতীয় ঝড় হতে দেখা যায়, যার স্থানীয় নাম কালবৈশাখী। এই ঝড় শুরু হয়ে উত্তর-পশ্চিম দিকে বয়ে যায়। এই ঝড় সবসময়ই বজ্রপাত এবং বৃষ্টিসমেত সংঘটিত হয়ে থাকে। আর এই ঝড়ের সাথে শিলাবৃষ্টি ঘটে থাকে। বাংলাদেশের পশ্চিমাঞ্চলে সাধারণত এই ঝড় শেষ বিকেলে হয়ে থাকে, কারণ সাধারণত ভূপৃষ্ঠ থেকে বিকিরিত তাপ বায়ুমণ্ডলে ঐসময় বেশি পরিমাণে ছড়িয়ে পড়তে শুরু করে। একারণেই সন্ধ্যাকালে এই ঝড়ের প্রাদুর্ভাব বেশি লক্ষ্যণীয়। এই ঝড়ের গতিবেগ ঘণ্টায় ৪০-৬০ কিলোমিটার হয়ে থাকে, তবে ব্যতিক্রম ক্ষেত্রে ঘণ্টায় ১০০ কিলোমিটারও অতিক্রম করতে পারে।

সঠিক অনুচ্ছেদ শিরোনাম কোনটি?
titleA. কালবৈশাখী ঝড়
titleB. ভূমিকম্প
titleC. বন্যা
titleD. তুষারঝড়
উত্তর: titleA
যুদ্ধের আগে রাশিয়ার রাশিয়ান ককেসাস আর্মি ছিল, তবে ট্যানেনবার্গ এবং মাসুরিয়ান লেকের যুদ্ধে পরাজয়ের পরে প্রায় অর্ধেক অংশই প্রুশিয়ান ফ্রন্টে পুনঃমোতায়েন করা হয় এবং এরপর এই রণক্ষেত্রে মাত্র ৬০০,০০০ সৈন্য মোতায়েন ছিল। ১৯১৪ সালের গ্রীষ্মে, আর্মেনিয়ান স্বেচ্ছাসেবক বাহিনীগুলো রাশিয়ান সশস্ত্র বাহিনীর অধীনে অধিশয়িত করা হয়। প্রায় ২০,০০০ আর্মেনিয়ান স্বেচ্ছাসেবক ১৯১৪ সালের প্রথম দিকে অটোমান সাম্রাজ্যের বিরুদ্ধে যুদ্ধের জন্য তারা প্রস্তুতি নেয়। এই স্বেচ্ছাসেবক দলগুলোর আকার যুদ্ধের সময় বৃদ্ধি পায়, ১৯১৯ সালে প্যারিস শান্তি সম্মেলনে এক চিঠিতে বোঘোস নুবার জানান যে তাদের সংখ্যা ১৫০,০০০।

দক্ষিণ পূর্ব আনাতোলিয়া, উত্তর মেসোপটেমিয়া এবং  উত্তর পশ্চিম পারস্যের আসিরিয়রা আঘা পেট্রোস এবং মালিক খোশবার নেতৃত্বে রাশিয়ান এবং ব্রিটিশদের সাথে যুদ্ধে অংশ নেয়।

১৯১৪ সালে পারস্যের দক্ষিণাঞ্চলে কিছু ব্রিটিশ ভারতীয় সেনাদল মোগায়েন ছিল। এই দলগুলির ভিন্নমতাবলন্বী উপজাতিদের সাথে মোকাবেলা করার ব্যাপক অভিজ্ঞতা ছিল। পরবর্তীকালে ব্রিটিশরা ভূমধ্যসাগরীয় অভিযান বাহিনী, ব্রিটিশ দারাদানেলিস আর্মি, মিশরীয় অভিযান বাহিনী প্রতিষ্ঠা করে এবং ১৯১৭ সালে তারা লিওনেল ডানস্টারভিলের অধীনে উসমানীয় ও জার্মান বাহিনীর বিরুদ্ধে ককেসাসে যুদ্ধের জন্য এক হাজারেরও কম অস্ট্রেলিয়ান, ব্রিটিশ, কানাডিয়ান এবং নিউজিল্যান্ডের সৈন্য নিয়ে ডানস্টারফোর্স প্রতিষ্ঠা করা হয়।

১৯১৬ সালে হিজাজে আরব বিদ্রোহ শুরু হয়। প্রায় ৫,০০০ নিয়মিত সৈন্য (বেশিরভাগ আরব বংশোদ্ভূত সাবেক যুদ্ধবন্দি) বিদ্রোহী বাহিনীর সাথে ছিল। আমির ফয়সাল এবং ব্রিটিশ উপদেষ্টাদের নির্দেশনার অধিনে অনিয়মিত উপজাতি যোদ্ধাও ছিল। উপদেষ্টাদের মধ্যে টি.ই. লরেন্স সর্বাধিক পরিচিত।

ফ্রান্স তার বৃহত্তর ফরাসী বিদেশী সৈন্যদলের অংশ হিসাবে এই রণাঙ্গনে ফরাসি আর্মেনিয়ান বাহিনী প্রেরণ করে। সাইকস-পিকট চুক্তি শর্তমোতাবেক ফরাসি প্রতিশ্রুতি রক্ষার জন্য পররাষ্ট্রমন্ত্রী আরিস্তিদ্‌ ব্রিয়োঁকে সৈন্য সরবরাহ করতে হয়, চুক্তিটি এখনও গোপনীয়। আর্মেনিয়ান জাতীয় পরিষদের নেতা বোগোস নুবার স্যার মার্ক সাইকস এবং জর্জেস-পাইকট সাথে সাক্ষাত করেন।

মিশরীয় অভিযান বাহিনীর কমান্ডার জেনারেল এডমন্ড অ্যালেনবি মূল চুক্তিটি বাড়িয়েছিলেন। ফিলিস্তিন ও সিরিয়ায় আর্মেনিয়ান সেনারা লড়াই করে। এর বহু স্বেচ্ছাসেবককে পরবর্তীতে তাদের নিজ নিজ সেনাবাহিনীতে যোগ দেওয়ার জন্য সৈন্যদল থেকে ছেড়ে দেওয়া হয়।

এই যুদ্ধ চলাকালীন আর্মেনিয় জাতীয় মুক্তি আন্দোলন আর্মেনিয়ান ফেদায়ে (আর্মেনিয়ান: Ֆէտայի) সংগঠনের আদেশ দেয়। এগুলিকে সাধারণত আর্মেনিয় মিলিশিয়া বলে উল্লেখ করা হত। ১৯১৭ সালে দাসনাকরা জেনারেল তোভমাস নাজারব্যাকিয়ানের নেতৃত্বে একটি আর্মেনিয় সেনাদল প্রতিষ্ঠা করে যা আর্মেনিয়ার প্রথম প্রজাতন্ত্রের ঘোষণার সাথে সাথে এই নতুন আর্মেনিয়ান রাষ্ট্রের সেনাবাহিনীর কেন্দ্রে পরিনত হয়। নাজারবাকিয়ান প্রথম সেনাপ্রধান হন।

সঠিক অনুচ্ছেদ শিরোনাম কোনটি?
titleA. ডিসেম্বর
titleB. মিত্রদেশসমূহ
titleC. সৈন্য সংগ্রহ
titleD. রাশিয়া
উত্তর: titleB
বইটিতে লেখক যুক্তি ও বিশ্লেষণ প্রদর্শন পূর্বক মতামত প্রকাশ করেছেন যে, বাংলাদেশের স্বাধীনতা যুদ্ধে সাকুল্যে পঞ্চাশ হাজার থেকে এক লাখ মানুষ নিহত হয়ে থাকতে পারে; এবং এই সংখ্যা বাঙালী, বিহারী ও পাকিস্তানী সব মিলিয়ে। ত্রিশ লাখ বাঙালী নিহত হয়েছেন বলে যে মত বাংলাদেশে প্রচলিত ও প্রচারিত হয়ে আসছে তিনি তার তীব্র বিরোধিতা করেছেন।

তিনি উল্লেখ করেন, নিহতের সংখ্যার অতিরঞ্জন নিতান্তই 'অপ্রয়োজনীয়' এবং তা প্রকৃত নিহতদের প্রতি 'বিদ্রুপ' করার শামিল।

বোসের বইতে ঢাকা বিশ্ববিদ্যালয়-এ ২৫ মার্চ, ১৯৭১-এ নিহতের ঘটনা নিয়ে তিনটি সংখ্যা আছেঃ পাকিস্তানি ব্রিগেডিয়ার তাজের মতে সংখ্যা ৪৪, অন্যদিকে অপারেশন-এর দায়িত্বে থাকা লেঃ কর্নেল বাসারাত-এর রেকর্ডকৃত বার্তায় নিহতের সংখ্যা ৩০০। অন্যদিকে ঢাকা বিশ্ববিদ্যালয়-এ নিহত ১৪৯ জনের নামে স্মৃতিফলক রয়েছে। বোসের মতে, যেহেতু মৃতদেহ কবর থেকে তুলে গননা করা হয়নি, তাই দুইপক্ষই নিহতের সংখ্যা বাড়িয়ে বলতে পারে। সমালোচকরা পুরো বইজুড়ে বোসের এই দৃষ্টিভংগীকে 'সমস্যাযুক্ত' বলেছেন।

সঠিক অনুচ্ছেদ শিরোনাম কোনটি?
titleA. ত্রুটিপূর্ণ পদ্ধতি
titleB. যুদ্ধে নিহতের সংখ্যা
titleC. বুদ্ধিজীবী হত্যাকান্ড
titleD. সমালোচনা ও ভিন্নমত
উত্তর: titleB
দিল্লি ও আগ্রার মধ্যে ভ্রমণের সময় কমিয়ে আনার ধারণাটি নিয়ে ভাবা হয়েছিল এক্সপ্রেসওয়েটির। কিন্তু ২০০৩ সালে রাজ্য পরিবর্তনের কারণে প্রকল্পটি শুরু করা যায়নি এবং ২০০৩ সালে এটি আর্থিকভাবে কার্যকর ছিল না। ২০০৭ সালে যখন মায়াবতী ক্ষমতায় ফিরে আসেন এবং যমুনা এক্সপ্রেসওয়ে নামটি পুনর্নির্মাণ করা হয় তখন এই প্রকল্পটিকে পুনরায় সক্রিয় করা হয়। 

যমুনা এক্সপ্রেস প্রজেক্টটি জেপি গ্রুপ দ্বারা বাস্তবায়িত হয়। মে ২০১২ সালে, জেপি গ্রুপ রাজ্য সরকারের কর্মকর্তাদের জানায় যে এক্সপ্রেসওয়ে নির্মাণ কাজ শেষ হয়েছে। যমুনা এক্সপ্রেসটি আনুষ্ঠানিকভাবে ৯ আগস্ট ২০১২ তারিখে মুখ্যমন্ত্রী অখিলেশ যাদব দ্বারা লখনৌয়ের ভিডিও কনফারেন্সের মাধ্যমে আনুষ্ঠানিকভাবে উদ্বোধন করা হয় তার মূল টার্গেট সমাপ্তির তারিখ থেকে প্রায় দুই বছর আগে। 

ভারতের প্রথম সামরিক বিমানসংস্থানের জন্য, ভারতীয় বিমানবাহিনী ২১ শে মে, ২০১১ তারিখে প্রায় ৬.৪০ টায় মায়ামের রায় গ্রামের যমুনা এক্সপ্রেসওয়েতে একটি ফরাসি ডাস্তল মিরেজ -২০০০-এ সফলভাবে উত্তীর্ণ হয়। ড্রিল আরও বিস্তারিত ট্রায়ালের অংশ ছিল যে, প্রতিরক্ষা বিমানের জরুরি অবতরণের জন্য কতগুলি হাইওয়ে ব্যবহার করা যায়। আগ্রা-লখনউ গ্রীনফিল্ড এক্সপ্রেসওয়ের তিন কিলোমিটার স্থান জড়ুরি যুদ্ধ বিমান উঠা নামার জন্য ব্যবহারের ব্যবস্থা করা হয়েছে।
সঠিক অনুচ্ছেদ শিরোনাম কোনটি?
titleA. টোল হার
titleB. প্রসার
titleC. যমুনা এক্সপ্রেসওয়ের প্রধান বৈশিষ্ট
titleD. ইতিহাস
উত্তর: titleD
চট্টগ্রাম শহর থেকে প্রায় উত্তরে হাটহাজারী থানার ফতেহপুর ইউনিয়নে অবস্থিত চট্টগ্রাম বিশ্ববিদ্যালয় এলাকার শহীদ মিনারের পাশে এবং আইটি ভবনের পশ্চিমে এই গ্রন্থাগারের অবস্থান। গ্রন্থাগারের সামনে কলা ও মানববিদ্যা অনুষদ এবং দক্ষিণে চাকসু ভবন। গ্রন্থাগার ভবনের পশ্চিম পাশে চট্টগ্রাম বিশ্ববিদ্যালয় জাদুঘর অবস্থিত।

সঠিক অনুচ্ছেদ শিরোনাম কোনটি?
titleA. অবস্থান
titleB. পরিচালনা
titleC. মুক্তিযুদ্ধ কর্নার
titleD. পত্রিকা ও সাময়িকী
উত্তর: titleA
প্রসিদ্ধ ক্রিকেট লেখক কলিন বেটম্যান তার সম্পর্কে মন্তব্য করেন যে, বেশ পরিচ্ছন্ন ব্যাটসম্যান ছিলেন ডন কেনিয়ন। ফাস্ট বোলারদেরকে এক হাত দেখে নিয়েছেন। ওরচেস্টারশায়ারের ইতিহাসে ৩৭,০০০-এর অধিক প্রথম-শ্রেণীর রান নিজের পকেটে পুরেছেন তিনি।

১৯৫৭ সালে আর্থিক সুবিধা গ্রহণের খেলার জন্য মনোনীত হন ও £৩৮৪০ পাউন্ড-স্টার্লিং লাভ করেন তিনি। ১৯৬৪ সালে প্রশংসামূলক খেলায় £৬৩৫১ পাউন্ড-স্টার্লিং পান। ১৯৬৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি। এছাড়াও, খেলায় অসামান্য অবদানের স্বীকৃতিস্বরূপ এমবিই উপাধিতে ভূষিত হন ডন কেনিয়ন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. অবসর
titleC. প্রারম্ভিক জীবন
titleD. কাউন্টি ক্রিকেট
উত্তর: titleA
লাকী আখান্দ ১৯৫৬ সালের ৭ জুন তৎকালীন পূর্ব পাকিস্তানের (বর্তমান বাংলাদেশ) ঢাকার পাতলা খান লেনে জন্মগ্রহণ করেন। মাত্র ৫ বছর বয়সেই তিনি তার বাবার কাছ থেকে সংগীত বিষয়ে হাতেখড়ি নেন। তিনি ১৯৬৩ থেকে ১৯৬৭ সাল পর্যন্ত টেলিভিশন এবং রেডিওতে শিশু শিল্পী হিসেবে সংগীত বিষয়ক অনুষ্ঠানে অংশ নিয়েছেন। তিনি মাত্র ১৪ বছর বয়সেই এইচএমভি পাকিস্তানের সুরকার এবং ১৬ বছর বয়সে এইচএমভি ভারতের সংগীত পরিচালক হিসেবে নিজের নাম যুক্ত করেন।

সঠিক অনুচ্ছেদ শিরোনাম কোনটি?
titleA. পদক
titleB. প্রাথমিক জীবন
titleC. জনসংস্কৃতিতে প্রভাব
titleD. কর্মজীবন
উত্তর: titleB
গণহত্যা শুরুর দেড় মাসের মধ্যে পূর্ববঙ্গ থেকে ৭৫,০০০এর বেশি পীড়িত সর্বহারা শরণার্থী ভারতের আসামে জীবন বাঁচানোর তাগিদে আশ্রয় নেয় যাদের মধ্যে ৩৫,০০০ বেশি ছিল খৃস্টান ধর্মাবলম্বী।ময়মনসিংহের গারো, হাজং, ডালুস সহ অন্যান্য ক্ষুদ্র নৃগোষ্ঠী জাতি সমূহ সম্পূর্ণ অসহায় অবস্থায় আসামের গারো পাহাড়ে (বর্তমানে মেঘালয়ে) আশ্রয় নিয়ে জীবন রক্ষা করে। দি অবজার্ভারের প্রতিবেদন অনুসারে গারো পাহাড়ের তুরা নামক স্থানে ৫০,০০০ হাজার আর্ত শরণার্থীকে ঠাই দেবার লক্ষ্যে আসাম সরকার ১২ টি শিবির স্থাপন করে। ভারতের উপপররাষ্ট্র মন্ত্রী লক্ষ্মী মেনন লোকসভায় একটি বিবৃতিতে বলেন,ময়মনসিংহ থেকে প্রায় ১,০০০ শরণার্থীর একটি দল সীমান্ত অতিক্রম করার সময় পাকিস্তান রাইফেলস তাদের উপর অমানবিক ঘৃণ্য উপায়ে নির্বিচারে গুলি করে। ২৮ মার্চের মধ্যেই শুধুমাত্র ময়মনসিংহ থেকে ৭৮,০০০ আর্ত ক্ষুদ্র নৃগোষ্ঠী সম্প্রদায় বর্তমান ভারতের মেঘালয়ে আশ্রয় গ্রহণ করতে বাধ্য হয়।

পীড়িত ক্ষুদ্র খৃস্টান নৃতাত্ত্বিক গোষ্ঠীর দেশত্যাগে বাধ্য হয়ে ভারতে গমন সে সময়ে বৈশ্বিক রাজনীতিতে একটি আলোড়ন সৃষ্টিকারী ঘটনা ছিল। খৃস্টান আদিবাসী জনগোষ্ঠীর উপর মুসলিমদের অমানবিক নিষ্ঠুর অত্যাচারের বৈশ্বিক ফলাফল অনুধাবন করতে পেরেছিল পাকিস্তান সরকার। এজন্য পাকিস্তান সরকার আদিবাসীদেরকে স্বভূমিতে ফিরে আসতে অনুরোধ জানায়। ময়মনসিংহ জেলা প্রশাসন তাদেরকে ফিরিয়ে আনতে চেষ্টা করে। ঢাকার আর্চবিশপ রাষ্ট্রপতি আইয়ুব খানের সাথে সাক্ষাৎ করেন এবং খ্রৃস্টান আদিবাসী শরণার্থীদেরকে দেশে ফিরিয়ে আনতে অনুরোধ করেন। ভারতীয় কর্তৃপক্ষ পাকিস্তান সরকার ও ঢাকার আর্চবিশপের এই আবেদন খৃস্টান শরণার্থীদের কাছে পৌঁছে দেয় এবং তাদেরকে বিনা খরচে সীমান্ত পর্যন্ত পৌঁছে দেয়ার ঘোষণা দেয়। কিন্তু খৃস্টান আদিবাসী সম্প্রদায় পাকিস্তান সরকার ও আর্চবিশপের অনুরোধ ঘৃণাভরে প্রত্যাখ্যান করে এবং পূর্ব-পাকিস্তানে ফিরতে অস্বীকৃতি জানায়।

সঠিক অনুচ্ছেদ শিরোনাম কোনটি?
titleA. সাহিত্য ও অন্যান্য সৃজনশীল মাধ্যমে গণহত্যার চিত্রায়ন
titleB. খুলনা
titleC. আদিবাসীদের উচ্ছেদ
titleD. পূর্ব-পাকিস্তানে ত্রাণ বিতরণ
উত্তর: titleC
২২ মার্চ, ভারত সরকার ৩১ মার্চ পর্যন্ত দেশের ২২ টি রাজ্য এবং কেন্দ্রশাসিত অঞ্চলগুলির ৮২ টি জেলা (যে যে স্থানে নিশ্চিত সংক্রমণের ঘটনার খবর পাওয়া গেছে) পুরোপুরি লকডাউন করার সিদ্ধান্ত নিয়েছিল।২৩ মার্চ ভোর ৬ টায় দিল্লি কমপক্ষে ৩১ মার্চ অবধি লকডাউনের আওতায় ছিল। প্রয়োজনীয় এবং পণ্য পরিষেবা চালু ছিল।বেঙ্গালুরু, চেন্নাই, মুম্বই,চন্ডিগড়,এর মতো বড় শহরগুলি সহ ৮০ টি শহর এবং কলকাতাও লকডাউনের আওতায় ছিল। লকডাউন পিরিয়ড চলাকালীন আন্তঃরাষ্ট্রীয় চলাচলের অনুমতি রয়েছে। তবে কিছু রাজ্য তাদের সীমানা বন্ধ করে দিয়েছে।

২৩ মার্চ, কেন্দ্রীয় সরকার এবং রাজ্য সরকার কোভিড-১৯ আক্রান্ত ৭৫ টি জেলায় লকডাউন ঘোষণা করেছিল।

২৪ মার্চ, প্রধানমন্ত্রী নরেন্দ্র মোদী ওইদিন মধ্যরাত থেকে শুরু করে ২১ দিন ধরে সম্পূর্ণ দেশব্যাপী একটি লকডাউন ঘোষণা করলেন।

৬ এপ্রিল, তেলেঙ্গানায়, মুখ্যমন্ত্রী প্রস্তাব করেছিলেন যে ১৪ এপ্রিলের পরে লকডাউনটি আরও দুই সপ্তাহ বাড়ানো উচিত।

৮ এপ্রিল, যোগী সরকার উত্তর প্রদেশ এর ১৫ টি জেলার হট স্পট অঞ্চলগুলিকে ১৫ এপ্রিল পর্যন্ত সম্পূর্ণ সিল করার নির্দেশ দিয়েছে।

৯ এপ্রিল, ওড়িশা সরকার, পাঞ্জাব, মহারাষ্ট্র ৩০ এপ্রিল পর্যন্ত রাজ্যে লকডাউন বাড়িয়েছে।

১৪ এপ্রিল, প্রধানমন্ত্রী নরেন্দ্র মোদী যে অঞ্চলগুলিতে এই বিস্তার সামলানো বা প্রতিরোধ করা হয়েছে সেখানে ২০ এপ্রিলের পরে শর্তসাপেক্ষে শিথিলতা রেখে চলমান লকডাউনটির সময়সীমা ৩ মে পর্যন্ত বাড়িয়েছেন।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. বিদেশে সংক্রামিত ভারতীয়
titleC. বাণিজ্যিক প্রতিষ্ঠান
titleD. লকডাউন
উত্তর: titleD
সিনেমাটি মুক্তির প্রথম দিনে ৮.০১কোটি রুপি আয় করে এবং বছরের ৪র্থ সর্বোচ্চ প্রথম দিনের আয়কারি সিনেমা হয়ে যায়। সিনমাটি ২য় এবং ৩য় দিনে যথাক্রমে ১০.০৮কোটি রুপি এবং ১৪.০৪কোটি রুপি আয় করে। সিনেমাটি প্রথম সপ্তাহে ৩২.১৩ কোটি রুপি আয় করে। সিনেমাটি বিশ্বে ১২৬.১৩ কোটি রুপি আয় করে এবং বক্স অফিস ইন্ডিয়া একে অর্থনৈতিকভাবে সফল ঘোষণা করে। 
সঠিক অনুচ্ছেদ শিরোনাম কোনটি?
titleA. বিষয়বস্তু
titleB. বাজারজাত এবং মুক্তি
titleC. প্রযোজনা
titleD. বক্স অফিস
উত্তর: titleD
শৈশবেই অনুপমা বাবাকে হারান এবং মা ও দিদার তত্ত্বাবধানে বড় হয়ে ওঠেন। তাঁর বড় হওয়ার জগৎ জুড়ে ছিল সঙ্গীত, নৃত্য, পড়াশোনা এবং পুতুল। তখন থেকেই তাঁর পুতুলের প্রতি তীব্র ভালোবাসা তৈরি হয়। অনুপমা ভারতের বেঙ্গালুরুর বি এম এস কলেজ অফ এঞ্জিনীয়ারিং থেকে স্নাতক এবং যুক্তরাষ্ট্রের ক্যালিফোর্নিয়া স্টেট ইউনিভার্সিটি-লং বিচ থেকে স্নাতকোত্তর ডিগ্রী অর্জন করেন। তিনি পুতুলনাচ শিল্পী এবং স্থপতি বিদ্যাশঙ্কর হোসকেরের সাথে বিবাহবন্ধনে আবদ্ধ রয়েছেন।

সঠিক অনুচ্ছেদ শিরোনাম কোনটি?
titleA. শৈশব ও ব্যক্তিগত জীবন
titleB. পুতুল প্রস্তুতি
titleC. কর্মজীবন
titleD. ভরতনাট্যম
উত্তর: titleA
১৯১৮ সালের ফেব্রুয়ারিতে লাল ফৌজ শ্বেত রুশদের দ্বারা সমর্থিত তুর্কিস্তানের স্বায়ত্তশাসিত কোকান্দ দখল করে নেয়। এর ফলে মধ‍্য এশিয়ায় বলশেভিকদের ভিত মজবুত হলেও মিত্রশক্তির হস্তক্ষেপের ফলে শীঘ্রই লাল ফৌজের জন‍্য নতুন সমস‍্যার সৃষ্টি হয়। ১৯১৮ সালে মধ‍্য এশিয়ায় লাল ফৌজের জন‍্য সবচেয়ে বড় হুমকি ছিল শ্বেত ফৌজের প্রতি ব্রিটিশ সমর্থন। যুক্তরাজ‍্য উক্ত অঞ্চলে তিনজন উল্লেখযোগ্য সমরনায়ককে প্রেরণ করে। এঁদের একজন ছিলেন লেফটেন্যান্ট কর্নেল ফ্রেডারিক বেইলি, যাঁকে তাসখন্দে একটি মিশনে প্রেরণ করা হয়েছিল। বলশেভিকরা তাকে সেখান থেকে বিতাড়িত করে। আরেকজন ছিলেন জেনারেল উইলফ্রেড ম‍্যালেসন, যিনি ম‍্যালেসন মিশন পরিচালনা করেন এবং একটি ক্ষুদ্র ইঙ্গ-ভারতীয় বাহিনী নিয়ে আসখাবাদে মেনশেভিকদের সহায়তা করেন। কিন্তু তিনি তাসখন্দ, বুখারা এবং খিভা দখল করতে ব‍্যর্থ হন। তৃতীয় জন ছিলেন মেজর জেনারেল লিওনেল ডানস্টারভিল, যিনি ১৯১৮ সালের আগস্টে মধ‍্য এশিয়ায় পৌঁছান এবং এর এক মাস পরেই বলশেভিকরা তাকে সেখান থেকে বিতাড়িত করে। ১৯১৮ সালের ব্রিটিশ আক্রমণের কারণে কিছু ব‍্যর্থতা ঘটলেও মধ‍্য এশীয় জনসাধারণকে প্রভাবান্বিত করার ব‍্যাপারে বলশেভিকরা অগ্রসর হতে থাকে। ১৯১৮ সালের জুনে একটি আঞ্চলিক বলশেভিক দল প্রতিষ্ঠার জন‍্য সমর্থন লাভের উদ্দেশ্যে তাসখন্দে রুশ কমিউনিস্ট পার্টি প্রথম আঞ্চলিক কংগ্রেস আহ্বান করে।

সঠিক অনুচ্ছেদ শিরোনাম কোনটি?
titleA. সাইবেরিয়া (১৯১৯)
titleB. মধ‍্য এশিয়া (১৯১৮)
titleC. সাইবেরিয়া এবং দূরপ্রাচ‍্য (১৯২০–১৯২২)
titleD. এস্তোনিয়া, লাতভিয়া এবং পেত্রোগ্রাদ
উত্তর: titleB